[{"text_idx": "#000003", "text": "Ar un adeg, roedd pentref pert Dre-fach Felindre ynghanol harddwch Dyffryn Teifi yn ganolfan lewyrchus i\u2019r diwydiant gwla\u0302n ac yn cael ei alw\u2019n \u2018Huddersfield Cymru\u2019."}, {"text_idx": "#000004", "text": "Yn yr Amgueddfa Wla\u0302n Genedlaethol, gallwch chi ddysgu am holl brosesau a thermau y diwydiant gwla\u0302n, ac edrych ar yr offer a\u2019r peiriannau oedd yn hanfodol ar gyfer y diwydiant."}, {"text_idx": "#000005", "text": "Adeiladwyd Cambrian Mills ym 1902 ac ailadeiladwyd yn 1919 ar o\u0302l ta\u0302n. Defnyddiwyd peiriannau fel peiriant cribo, yr Olwyn Fawr, Olwyn Ynys Mo\u0302n, mulod nyddu, y weindiwr Pirn a gwy\u0302dd Dobcross (ces i fy magu yn agos at Dobcross) gan y felin."}, {"text_idx": "#000006", "text": "Yn hen ffatri wla\u0302n y Cambrian Mills gwnaed crysau a siolau, blancedi a charthenni, a sanau gwla\u0302n i ddynion a merched, a\u2019u gwerthwyd i\u2019r ardaloedd cyfagos \u2013 a ledled y byd. Cynhyrchwyd gwlanen ar gyfer gwisgoedd milwrol ar gyfer y Rhyfel Byd Cyntaf."}, {"text_idx": "#000007", "text": "Daethpwyd a\u0302\u2019r gwla\u0302n o\u2019r ardal leol. Cneifio oedd uchafbwynt cymdeithasol y flwyddyn ar ffermydd Cymru. Aethpwyd a\u0302\u2019r gwla\u0302n trwy brosesau yn gynnwys didoli, sgwrio (tan y 1930au y dull mwyaf cyffredin oedd trochi gwla\u0302n crai mewn toddiant yn cynnwys un rhan o wrin dynol ac un rhan o ddw\u0302r), lliwio, cribo, nyddu, dirwyn, gwehyddu a gorffenu."}, {"text_idx": "#000008", "text": "Gwneir nwyddau gwla\u0302n ym Melin Teifi yn Nrefach Felindre o hyd a\u2019u gwerthir yn siop yr Amgueddfa ac ar lein."}, {"text_idx": "#000012", "text": "Y Daith: Taith gylch o ryw ddwy awr a 2.75 milltir. Awn ni wrth ochr yr heol trwy Gwbert a lan y bryn i gyfeiriad y Ferwig, ar hyd y ffordd tuag at y Clwb Golff, dros y cwrs ar lwybr cyhoeddus, lawr i Waungelod a Nant y Ferwig ac yn o\u0302l ar hyd yr heol. Mae palmant neu lwybr ar gael wrth ochr yr heol hon drwy gydol y daith.Esgyniad: 270 troedfedd; sticlau: dim; ychydig o fwd ar ran fechan o\u2019r daith.Pwyntiau o ddiddordeb: New Brighton; Plasty Towyn a\u2019r beirdd; Ynys Aberteifi, ei llygod a\u2019i llongddrylliadau; bywyd gwyllt yr aber; Pen yr Ergyd; golygfeydd trawiadol.Cymdeithasu dros luniaeth wedyn: Gwesty Gwbert (wrth y fynedfa sy\u2019n arwain at faes parcio Gwesty\u2019r Cliff.)"}]